Source: http://www.bihon.ro/csm-oradea-a-mai-bifat-o-victorie/1221108
Timestamp: 2019-11-19 05:56:29+00:00

Document:
CSM Oradea a mai bifat o victorie - BIHON
CSM Oradea a mai bifat o victorie
15. decembrie 2012 12:55	 Reactualizat la:	 16. decembrie 2012 23:32
Baschetbaliştii de la CSM Oradea au învins Energia Rovinari cu scorul de 90-80.
CSM Oradea a trecut cu bine de cea de-a 13-a etapă, în care a dispus fără prea mari emoţii de Energia Rovinari.În urma acestui succes, al 12-lea şi totodată al optulea consecutiv în actuala ediţie, orădenii îşi menţin avansul de trei puncte pe primul loc al clasamentului.
CSM Oradea a început mai greu meciul cu Energia, oaspeţii aflându-se în avantaj pe parcursul primului sfert, dar Maric şi Pesic au punctat în ultimul minut, restabilind egalitatea, scor 22-22. Energia a mai ţinut pasul cu adversarii timp de câteva minute în sfertul secund. Lucrurile au revenit la normal în minutul 14, când orădenii au trecut în avantaj prin punctele lui Pesic, scor 32-30. Diferenţa în favoarea gazdelor a trecut apoi de zece puncte, scor 43-32 (‘17), pe fondul unui joc de bună calitate. Din păcate, Bogdan Ţîbîrnă s-a accidentat în sfertul secund, suferind o ruptură a unui dinte în urma unei ciocniri cu un adversar. CSM Oradea conducea la pauză cu 49-41, iar ecartul s-a mărit şi mai mult în sfertul trei, ajungând la 15 puncte, scor 65-50 (‘17), după coşul lui Topcov.
S-au relaxat în final
Diferenţa s-a menţinut până la finele sfertului, scor 76-61 şi orădenii aveau practic victoria asigurată. Lupusavei (coş de la distanţă) şi Topcov au mărit ecartul la douăzeci de puncte la începutul sfertului patru, scor 81-61 (‘33). Gazdele s-au relaxat la adăpostul acestui avantaj consistent, ratând mai multe atacuri. Concentarea a scăzut, iar oaspeţii au profitat, reuşind să reducă din handicap. Energia s-a apropiat la şapte puncte în ultimul minut, scor 83-76 (‘39), dar victoria orădenilor nu mai putea fi ameninţată. Rezultatul final, 90-80, sugerează poate în măsură prea mică superioritatea gazdelor. Etapa viitoare, CSM Oradea va juca în deplasare cu U Mobitelco BT Cluj-Napoca. JB – G.N.
CSM Oradea – Energia Rovinari 90-80 (22-22, 27-19, 27-20, 14-19)
CSM Oradea: Stefanovic 3 (1×3), Lupusavei 9 (3), Maric 17 (2), Pesic 26 (1), Topcov 12, Dillon 10 (1), Lázár 3, Ţîbîrnă 6, Franklin 4. Nu au jucat Paşca, Hora, Ciordaş. Antrenor: Cristian Achim
Energia: Atanackovic 7 (1), Gliga, Darby jr. 25, Roşu 7 (2), Lăpuşte 14 (1), Steffel 9, Gilles 5 (1), St. Nikolic 13, Vujacic, Alionescu. Nu a jucat Bratoloveanu. Antrenor: Slobodan Nikolic
Arbitri: Doru Vinaşi – Ciprian Stoica, Bertalan István. Comisar FR Baschet: Marius Marinescu
Descalificări pentru 5 faulturi: Pesic / Steffel, Gilles, St. Nikolic
Rezultate înregistrate în etapa a 13-a:
CSM Oradea – Energia Rovinari 90-80
U Mobitelco Cluj-Napoca – SCM U Craiova 77-86
BCM U Piteşti – CSM Bucureşti 103-87
Dinamo Bucureşti – BC Mureş Târgu Mureş 66-87
CSU Atlassib Sibiu – Farul Constanţa 84-63
BC „Perla Harghitei” Miercurea Ciuc – CSŞ Giurgiu 76-63
BC Timişoara – BC Timba Timişoara 86-61
CSU Asesoft Ploieşti – Gaz Metan Mediaş 75-68
1. CSM Oradea 13 12 1 0 1104 – 877 25
2. SCM U Craiova 13 9 4 0 1076 – 1011 22
3. Mureş Târgu Mureş 13 9 4 0 986 – 951 22
4. CSU Ploieşti 12 9 3 0 1048 – 922 21
5. BC Timişoara 12 9 3 1015 – 897 21
6. U Mobitelco 13 8 5 0 1074 – 977 21
7. CSM Bucureşti 13 8 5 0 1093 – 1072 21
8. Gaz Metan Mediaş 13 7 6 1088 – 1009 20
9. Atlassib Sibiu 13 7 6 0 988 – 966 20
10. Energia Rovinari 13 7 6 0 982 – 997 20
11. BCM U Piteşti 13 6 7 0 1084 – 984 19
12. CSŞ Giurgiu 13 5 8 0 970 – 989 18
13. Timba Timişoara 13 4 9 0 961 – 1027 17
14. BC Miercurea Ciuc 13 2 11 0 946 – 1091 15
15. Farul Constanţa 13 1 12 864 – 1102 14
16. Dinamo Bucureşti 13 0 13 0 818 – 1225 13
Etapa viitoare (18-19 decembrie): U Mobitelco BT Cluj-Napoca – CSM Oradea, SCM U Craiova – Gaz Metan Mediaş, BC Timba Timişoara – CSU Asesoft Ploieşti, CSŞ Giurgiu – BC Timişoara, Farul Constanţa – BC „Perla Harghitei” Miercurea Ciuc, BC Mureş Târgu Mureş – CSU Atlassib Sibiu, CSM Bucureşti – Dinamo, Energia Rovinari – BCM U Piteşti.
Taguri: csm oradea, energia rovinari

References: CSM 
 CSM 

CSM 

CSM 
 CSM 
 CSM 

CSM 

CSM 

CSM 
 CSM 
 CSM 
 CSM 
 CSM 
 CSM 
 csm